
BILJEŠKE UZ FINANCIJSKE IZVJEŠTAJE

UVODNI DIO

Osnivač Javne ustanove „Regionalna razvojna agencija Primorsko-goranske županije“ (dalje u tekstu: RRA PGŽ) je Primorsko-goranska županija na osnovi Odluke o osnivanju od 23. studenog 2017. Pravni oblik – ustanova.

Tijela RRA PGŽ su Ravnatelj i Upravno vijeće.  
Ravnatelj, ovlaštena osoba za zastupanje je Vedran Kružić temeljem odluke od 12. travnja 2022. godine na mandatno razdoblje od 4 godine.
Članovi Upravnog vijeća su imenovani Odlukom Župana o imenovanu i razrješenju članova Upravnog vijeća od 20. rujna 2021. godine, (Službene novine PGŽ 22/21.) te Odlukom Župana o imenovanu i razrješenju članova Upravnog vijeća od 01.srpnja 2024.godine, (Službene novine PGŽ 30/24.)  imenovan je novi predsjednik upravnog vijeća, Davor Vašićek. Predstavnik radnika u Upravnom vijeću RRA PGŽ je Mirjana Kovačić.

Osnovne djelatnosti RRA PGŽ su:
· izrada županijske razvojne strategije i drugih strateških i razvojnih dokumenata za područje Županije te njihovih provedbenih dokumenata za koji ih ovlasti osnivač
· provjera usklađenosti dokumenata strateškog planiranja razvoja Županije s hijerarhijski višim dokumentima strateškog planiranja i donošenja odluka kojima se potvrđuje usklađenost
· pružanje stručne pomoći u pripremi i provedbi programa potpore javnopravnim tijelima i javnim ustanovama s područja Županije kojima su osnivači Republika Hrvatska ili Županija, u pripremi i provedbi razvojnih projekata od interesa za razvoj Županije, a posebno projekata sufinanciranih sredstvima iz strukturnih i investicijskih fondova Europske unije
· pružanje stručne pomoći u pripremi i provedbi razvojnih projekata javnopravnih tijela i javnih ustanova s područja Županije kojima su osnivači Republika Hrvatska ili jedinice lokalne i područne (regionalne) samouprave, a koji su do interesa za razvoj Županije kao i zajedničkih razvojnih projekata od interesa za razvoj više županija
· provedba županijskih razvojnih programa za koje ih ovlasti osnivač
· provedba programa ministarstva nadležnog za regionalni razvoj i drugih središnjih tijela državne uprave koji se odnose na ravnomjerni regionalni razvoj
· obavljanje poslova od javnog interesa za koje je ustanova registrirana ili koji su joj Zakonom o regionalnom razvoju Republike Hrvatske ili drugim zakonom stavljeni u nadležnost, a osobito:
· upisivanje razvojnih projekata od značaja za razvoj Županije u središnji elektronički registar razvojnih projekata
· koordinacija upisa ostalih javnih tijela u središnji elektronički registar razvojnih projekata   
· provjeravanje i praćenje stanja projekata svih korisnika s područja Županije u središnjem elektroničkom registru razvojnih projekata
· obavljanje stručnih i savjetodavnih poslova u vezi s provedbom županijske razvojne strategije i ostalih strateških, razvojnih i provedbenih dokumenata za područje Županije te izvješćivanje osnivača i ministarstva nadležnog za regionalni razvoj o njihovoj provedbi
· suradnja s ministarstvom nadležnim za regionalni razvoj i svim ostalim relevantnim dionicama na poslovima strateškog planiranja i upravljanja razvojem za područje Županije
· usklađivanje djelovanja jedinica lokalne samouprave s područja Županije vezano uz regionalni razvoj
· obavljanje administrativnih i stručnih poslova za potrebe županijskog partnerstva
· sudjelovanje u radu partnerskih vijeća. 


Ustanova nije obveznik poreza na dodanu vrijednost.

Ugovoreni računovodstveni servis ustanove je MIDIA d.o.o., Veslarska 3, 51000 Rijeka, OIB: 91592301582.
Osoba koja je sastavila bilješke uz financijske izvještaje, Čehajić Iva, MIDIA d.o.o. 









Rijeka, 13.veljače 2025. godine

Midia d.o.o.							         

Iva Čehajić							         Vedran Kružić dipl.oec.

BILJEŠKE UZ FINANCIJSKE IZVJEŠTAJE

2024 – 12

Bilješke uz Izvještaj o prihodima i rashodima, primicima i izdacima
Bilješka br. 1
Regionalna razvojna agencija PGŽ je u razdoblju 01. siječnja do 31.prosinca 2024. godine ostvarila prihode poslovanja u visini od 1.104.627,42 eura (ŠIFRA 6). 
Pomoći od međunarodnih organizacija te institucija i tijela EU iznose 119.664,77 eura (ŠIFRA 632). Pomoći bilježe smanjenje od 36,7% u odnosu na prethodnu godinu, a ovaj prihod ovisi o zadanoj dinamici priljeva EU sredstava temeljem uplata predujmova i sufinanciranja po prijavljenim i odobrenim troškovima. U izvještajnom razdoblju ostvareni su prihodi EU projekata, „CAREER GARDEN“ u iznosu od  5.914,95 eura, „MIMOSA“ u iznosu od 16.865,20 eura, „INNO2MARE“ u iznosu 87.026,00 eura i „BUSINESS GO VIRAL“ u iznosu od 7.210,60 eura te prihodi od refundacija putnih i ostalih projektnih troškova od „PWC Societe Cooperatvie“ u iznosu 2.648,02 eura. Glavni razlog smanjenja prihoda Pomoći jest završetak projekta „MIMOSA“ u 2023. godini, što je rezultiralo značajnim padom prihoda povezanih s tim projektom (77,6%). Ovo smanjenje ujedno je negativno utjecalo na cjelokupnu podskupinu (ŠIFRA 632).

Pomoći proračunskim korisnicima iz proračuna koji im nije nadležan ustanova je ostvarila u iznosu od 56.926,46 eura (ŠIFRA 636). Višestruko povećanje rezultat je doznačenih sredstava Ministarstva regionalnoga razvoja i fondova EU, namijenjenih sufinanciranju vlastitog učešća u projektu „Jačanje razvojnih kapaciteta PGŽ“ u iznosu od 49.623,34 eura, kao i sredstava dodijeljenih prema Sporazumu o financiranju rada otočnih koordinatora u iznosu od 7.303,12 eura.

Pomoći temeljem prijenosa EU sredstava ostvarene su u iznosu od 394.514,78 eura (ŠIFRA 638). Naime prihodi za EU projekt „Jačanje razvojnih kapaciteta PGŽ“ u iznosu od 136.608,05 eura, manji su za 35,9% u odnosu na prethodnu godinu, obzirom da je projekt završio 31. prosinca 2023. godine. Ujedno su ostvareni prihodi sa temelja Sporazuma o dodjeli bespovratnih sredstava u provedbi aktivnosti jačanja kapaciteta na regionalnoj i lokalnoj razini za korištenje sredstava EU fondova u iznosu od 257.906,73 eura, a kojih prethodne godine nije bilo. Budući su znatno manje ostvareni prihodi sukladno odobrenim zahtjevima a za nadoknadom sredstava u EU projektu „Jačanje razvojnih kapaciteta PGŽ“, u konačnici Pomoći temeljem prijenosa EU sredstava bilježe smanjenje od 7,4%.

Prihodi od financijske imovine iznose 371,52 eura (ŠIFRA 641) i 34,3% su viši a odnose se na kamate na depozite po viđenju. 

Sredstva osigurana u proračunu Primorsko-goranske županije, odnosno prihodi iz nadležnog proračuna za financiranje redovne djelatnosti iznose 533.149,89 eura (ŠIFRA 671), i u cijelosti se odnose na Prihode iz nadležnog proračuna za financiranje rashoda poslovanja te su 53,5% viši u odnosu na isto razdoblje prethodne godine. Povećanje je najvećim dijelom rezultat financiranja rashoda za zaposlene, koji su prethodne 2023. godine bili financirani iz prihoda ostvarenih od projekta „Jačanje razvojnih kapaciteta PGŽ“ koji je završio 31. prosinca 2023. godine ali i uslijed povećanja materijalnih rashoda.

Bilješka br. 2
U razdoblju od 01. siječnja do 31. prosinca 2024. godine ostvareni su rashodi poslovanja (ŠIFRA 3) u iznosu od 821.983,85 eura. Struktura je prikazana u nastavku.

	RASHODI
	ŠIFRA
	2023
	2024
	INDEKS

	3. RASHODI POSLOVANJA
	 
	778.379,26    
	821.983,85
	105,6

	311 Plaće (Bruto)
	311
	416.081,52
	445.540,44
	107,1

	312 Ostali rashodi za zaposlene
	312
	31.309,50
	37.249,55
	119,0

	313 Doprinosi na plaće
	313
	68.653,33
	73.514,17
	107,1

	321 Naknade troškova zaposlenima
	321
	48.423,43
	28.784,01
	59,4

	322 Rashodi za materijal i energiju
	322
	11.726,29
	12.662,63
	108,0

	323 Rashodi za usluge
	323
	182.294,15
	200.086,68
	109,8

	324 Naknade troškova osobama izvan radnog odnosa
	324
	0,00
	1.064,36
	-

	329 Ostali nespomenuti rashodi poslovanja
	329
	19.020,58
	22.371,07
	117,6

	343 Ostali financijski rashodi
	343
	870,46
	710,94
	81,7

	4. RASHODI ZA NABAVU NEFINANCIJSKE IMOVINE
	 
	8.013,38
	3.130,40
	39,1

	422 Postrojenja i oprema
	422
	6.130,88
	3.130,40
	51,1

	426 Nematerijalna proizvedena imovina
	426
	1.882,50
	0,00
	-

	SVEUKUPNO RASHODI
	 
	786.392,64
	825.114,25
	104,9



Rashodi za zaposlene (ŠIFRA 31) iznose 556.304,16 eura, od čega bruto plaće (ŠIFRA 311) iznose 445.540,44 eura i Doprinosi na plaće (ŠIFRA 313) iznose 73.514,17 eura, i viši su za 7,8% u odnosu na isto razdoblje prethodne godine. Ostali rashodi za zaposlene (ŠIFRA 312) iznose 37.249,55 eura i za 19,0% su viši u odnosu na isto razdoblje prethodne godine uslijed više ostvarenih materijalnih prava zaposlenika u izvještajnoj godini. Naime, povećala se naknada troškova prehrane sukladno Pravilniku o porezu na dohodak.


Naknade troškova zaposlenima (ŠIFRA 321) iznose 28.784,01 eura te su za 40,5% niži u odnosu na isto razdoblje prethodne godine, na koju promjenu su utjecali niži troškovi za službena putovanja. Ovi troškovi (ŠIFRA 3211) iznose 15.704,13 eura i za 50,6%  su manji u odnosu na isto razdoblje prethodne godine zbog manjeg broja putovanja i održavanje projektnih sastanaka po EU projektima. Stručno usavršavanje zaposlenika (ŠIFRA 3213) iznosi 1.485,96 eura te također bilježi smanjenje od 64,4% uslijed manjeg pohađanja edukacija.

Rashodi za materijal i energiju (ŠIFRA 322) iznose 12.662,63 eura i viši su za 8,0% u odnosu na isto razdoblje prethodne godine. U njihovoj strukturi, rashodi za energiju (ŠIFRA 3223) iznose 4.847,96 eura te su za 8,6% veći uslijed viših cijena goriva za tri službena vozila. Rashodi  za materijal i dijelove potrebne za tekuće i investicijsko održavanje iznose 4.715,48 eura (ŠIFRA 3224), što predstavlja povećanje od 16,7%. Razlog povećanja je poskupljenje cijena materijala i dijelova u odnosu na prethodnu godinu. Rashodi za Sitni inventar i auto gume iznose  291,98 eura (ŠIFRA 3225) te su za 43,2%  manji, budući je prethodne godine nabavljeno četiri komada auto guma za službeno vozilo dok je u izvještajnoj godini nabavljena samo jedna.
Rashodi za usluge (ŠIFRA 323) iznose 200.086,68 eura i za 9,8% su viši u odnosu na isto razdoblje prethodne godine. U strukturi ovih rashoda, troškovi za Usluge telefona, pošte i prijevoza  iznose  5.145,87 eura (ŠIFRA 3231) i na razini su prethodne godine. Usluge tekućeg i investicijskog održavanja iznose 3.103,25 eura (ŠIFRA 3232) te bilježe povećanje od 33,8%, glavni razlog povećanja jest veća potreba za uslugama popravka službenih vozila. Rashodi za zdravstvene i veterinarske usluge iznose 860,00 eura (ŠIFRA 3236)  i četiri puta su viši u odnosu na prethodnu godinu uslijed periodičnog preventivnog zdravstvenog pregleda svih zaposlenika, a kojeg prethodne godine nije bilo. Rashodi za intelektualne i osobne usluge iznose 116.793,59  eura (ŠIFRA 3237) i za 11,5% su viši u odnosu na isto razdoblje prethodne godine. Razlog povećanja je izrada stručnih podloga u okviru EU projekta „INNO2MARE“ te povećanja mjesečne naknade za knjigovodstveno-računovodstvene usluge. Ostale usluge iznose 4.518,81 (ŠIFRA 3239) znatno su povećane i to za 82,1%, uslijed znatnog povećanja troškova čišćenja uredskih prostora sjedišta te zajedničkih poslovnih prostora sjedišta. Ostali troškovi u strukturi rashoda za usluge ne bilježe značajna odstupanja u odnosu na prethodnu godinu, u padu su ili na razini prethodne godine.

Naknade troškova osobama izvan radnog odnosa iznose 1.064,36 eura (ŠIFRA 324) a za potrebe projekta CARRER GARDEN. U istom izvještajnom razdoblju prethodne godine ti troškovi nisu zabilježeni.

Ostali nespomenuti rashodi poslovanja (ŠIFRA 329) iznose 22.371,07 eura i za 17,6% su viši u odnosu na isto razdoblje prethodne godine. U strukturi ovih rashoda, troškovi Naknada za rad predstavničkih i izvršnih tijela, povjerenstava i slično (ŠIFRA 3291) iznose 2.294,74 eura te su za 10,2% viši u odnosu na isto razdoblje prethodne godine obzirom da je naknada za prosinac 2023. godine isplaćena u siječnju 2024. godine.
Premije osiguranja (ŠIFRA 3292) iznose 1.159,38 eura te su 9,2% više u odnosu na prethodnu godinu zbog porasta cijene redovnog i kasko osiguranja za službena vozila. Troškovi reprezentacije (ŠIFRA 3293) iznose 15.527,81 eura te su za 5,9% viši u odnosu na isto razdoblje prethodne godine, uslijed većeg broja događanja u okviru EU projekata ali i uslijed povećanja cijena ugostiteljskih usluga. Troškovi članarina i normi iznose 2.010,00 eura (ŠIFRA 3294) i bilježe višestruko povećanje uslijed plaćanja članarine Europskom udruženju regionalnih koordinatora – EURADA, čiji je član postala i Regionalna razvojna agencija Primorsko- goranske županije – PRIGODA. Troškovi pristojbi i naknada iznose 923,49 eura (ŠIFRA 3295) te bilježe dvostruko povećanje u odnosu na isto razdoblje prethodne godine, a razlog tome znatnom povećanju je knjiženje troškova za RTV pristojbu, koja se prethodnih godina knjižila na ostale nespomenute rashode poslovanja.

Financijski rashodi (ŠIFRA 34) odnose na Ostale financijske rashode (ŠIFRA 343) koji iznose 710,94 eura i bilježe smanjenje u odnosu na isto razdoblje prethodne godine od 18,3% zbog manjeg broja transakcija.

Ukupni rashodi poslovanja (ŠIFRA Z005) iznose 821.983,85 eura i veći su za 5,6% u odnosu na isto razdoblje prethodne godine kao posljedica obrazloženih promjena. S obzirom da su prihodi poslovanja veći od ukupnih rashoda poslovanja, zabilježen je višak prihoda poslovanja (ŠIFRA X001), u iznosu 282.643,57 eura te je veći za 38,8%. Ostvareni višak prihoda poslovanja prvenstveno proizlazi iz dobivenih sredstva predfinanciranja i sufinanciranja EU projekata, koji nisu utrošeni do kraja 2024. godine te se prenose u sljedeće razdoblje sukladno dinamičkom planu njihove provedbe.
Manjak prihoda poslovanja - preneseni iznos od 38.261,32 eura (ŠIFRA 92221), rezultat je izvršenih korekcija financijskog rezultata za 2023. godinu. Naime, višak prihoda poslovanja za 2023. godinu iznosio je 99.734,23 eura, no nakon provedenih korekcija rezultiralo je manjkom prihoda poslovanja (ŠIFRA 92221).

Prihoda od prodaje nefinancijske imovine (ŠIFRA 7) u tekućoj godini nije bilo.

Rashodi za nabavu nefinancijske imovine (ŠIFRA 4) ostvareni su u iznosu od 3.130,40 eura i niži su za 60,9% u odnosu na prethodnu godinu. Prethodne godine nabavljeno je više uredske opreme i namještaj te su evidentirana i ulaganja u računalne programe, dok je u izvještajnoj godini nabavljen samo uredski namještaj (radni stolovi sa ladičarima). 

Ukupni prihodi (ŠIFRA X067) iznose 1.104.627,42 eura i viši su za 12,5% u odnosu na  isto razdoblje prethodne godine. Vidi bilješku br.1
Ukupni rashodi (ŠIFRA Y034) iznose 825.114,25 eura i za 4,9% su viši u odnosu na isto razdoblje prethodne godine. 
Time je zabilježen Ukupan višak prihoda (ŠIFRA X004) u tekućoj godini u iznosu od 279.513,17 eura. 
U izvještajnom razdoblju nisu zabilježeni primici i izdaci, te je Ukupan manjak prihoda jednak Ukupnom manjku prihoda i primitaka (ŠIFRA X005).
[bookmark: _Hlk171328616]Kao rezultat sučeljavanja ukupnih prihoda i primitaka te ukupnih rashoda i izdataka, koji su rezultirali spomenutim viškom prihoda i primitaka, te prenesenog manjka prihoda i primitaka u iznosu od 38.261,32 eura (ŠIFRA 9222-9221), ustanova je ostvarila Višak prihoda i primitaka raspoloživ u sljedećem razdoblju u iznosu od 241.251,85 eura (ŠIFRA X006), a koji je znatno viši uslijed doznačenih sredstava po završenim EU projektima te temeljem potpisanog Sporazuma o dodjeli bespovratnih sredstava u provedbi aktivnosti jačanja kapaciteta na regionalnoj i lokalnoj razini za korištenje sredstava EU fondova.

Unaprijed plaćeni rashodi budućih razdoblja i nedospjela naplata prihoda – aktivna vremenska razgraničenja (ŠIFRA 19) u iznosu od 57.996,39 eura, a odnose se na obračunatu plaću za prosinac 2024. godine te materijalne rashode.

Bilješka br. 3
[bookmark: _Hlk189418078]Ukupni priljevi na novčane račune i blagajne (ŠIFRA 11-dugov.) iznose 1.046.324,60 eura, dok ukupni odljevi s novčanih računa i blagajni (ŠIFRA 11-potraž.) iznose 904.898,21 eura. Promjene su rezultirale stanjem novčanih sredstava na računu na kraju izvještajnog razdoblja (ŠIFRA 11K) u iznosu od 241.117,34 eura, te bilježe višestruko povećanje uslijed doznačenih sredstava po završenim EU projektima te temeljem potpisanog Sporazuma o dodjeli bespovratnih sredstava u provedbi aktivnosti jačanja kapaciteta na regionalnoj i lokalnoj razini za korištenje sredstava EU fondova.

Iva Čehajić							         Vedran Kružić dipl.oec.

BILJEŠKE UZ FINANCIJSKE IZVJEŠTAJE
2024-12


Bilješke uz Bilancu


Bilješka br. 1

Ukupna imovina Regionalne razvojne agencije PGŽ na izvještajni datum iznosi 313.169,00 eura (ŠIFRA B001), u strukturi koje se 13.920,74 eura odnosi na nefinancijsku imovinu (ŠIFRA B002), a 299.248,26 eura na financijsku imovinu (ŠIFRA 1). 

Bilješka br.2

Vrijednost proizvedene dugotrajne imovine na dan 31. prosinca 2024. godine iznosi 13.920,74 eura (ŠIFRA 02) za razliku od stanja na dan 01. siječnja 2024. godine kada je vrijednost proizvedene dugotrajne imovine iznosila 19.134,26 eura, odnosno, vrijednost je niža za 27,2% u odnosu na prethodnu godinu. Smanjenje je rezultat većeg ispravka vrijednosti postrojenja i opreme (ŠIFRA 02922) za 27,4%  iznosi 47.288,94 eura, te većeg ispravka vrijednosti nematerijalne proizvedene imovine u iznosu 15.216,51 eura (ŠIFRA 02926) za 14,8%.

Bilješka br. 3

Na dan 31. prosinca 2024. godine Sitan inventar u upotrebi iznosio je 2.136,27 eura (ŠIFRA 042). Zabilježeni porast od 7,5% proizlazi iz nove nabave sitnog inventara.

Bilješka br. 4

Financijska imovina na dan 31. prosinca 2024. godine (ŠIFRA 1) iznosi 299.248,26 eura, te bilježi povećanje od 107,4% u odnosu na prethodnu godinu. 
U strukturi financijske imovine, Novčana sredstva na računu kod tuzemnih banaka u iznosu od 241.117,34 eura (šifra 1112) bilježe značajan rast zbog doznačenih sredstava po završenim EU projektima te na temelju potpisanog Sporazuma o dodjeli bespovratnih sredstava. Njihovo trošenje predviđeno je u budućim razdobljima, u skladu s dinamikom provedbe projekata.  Depoziti, jamčevini polozi i potraživanja od zaposlenih te za više plaćene poreze i ostalo, iznose 134,54 eura (ŠIFRA12) i dva puta veći, a odnose se na ostala potraživanja od zaposlenih (ŠIFRA 129). Radi se potraživanju za refundaciju bolovanja od HZZO-a.


Bilješka br. 5

Rashodi budućih razdoblja i nedospjela naplata prihoda (ŠIFRA 19) iznose 57.996,39 eura i u cijelosti se odnose na Kontinuirane rashode budućih razdoblja (ŠIFRA 193), sukladno članku 39. stavku 2. Pravilnika o proračunskom računovodstvu i računskom planu te obuhvaćaju rashode za zaposlene (plaća za prosinac 2024. godine), usluge telefona, režijske troškove, bankarske usluge.

Bilješka br. 6

Obveze za rashode poslovanja u visini 57.996,39 eura (ŠIFRA 23) odnose se na obračunate troškove neto plaća, te davanja iz i na plaću za prosinac 2024. godine koji se isplaćuju u siječnju 2024. godine, u iznosu od 55.510,79 eura (ŠIFRA 231), tekuće obveze prema dobavljačima za usluge primljene u prosincu 2024.godine koje sadrže i obveze za naknade za rad članova upravnog vijeća za prosinac 2024. godine, ukupnog iznosa 2.406,77 eura (ŠIFRA 232), obveze za financijske rashode u visini 78,83 eura (ŠIFRA 234).

Bilješka br. 7

Regionalna razvojna agencija PGŽ je osnovana 23. studenog 2017. godine i stekla je status proračunskog korisnika te, sukladno Zakonu o proračunu („Narodne novine„ broj 144/21), od tada ustrojava i vodi proračunsko računovodstvo. 

Rezultat poslovanja se iskazuje prema aktivnostima od redovnog poslovanja, nefinancijske imovine i financijske imovine, sukladno čl. 82. st. 1. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19 i 108/20).

Višak prihoda (ŠIFRA 922) u konačnici daje iznos kontrolnog zbroja u Obrascu PR-RAS u iznosu 241.251,85 eura (ŠIFRA X006). 

	ŠIFRA - BILANCA
	Stanje 31.12.2024. god.
	Iznos EUR

	922
	Višak prihoda
	241.251,85

	9221
	Višak prihoda  
	

	92211
	Višak prihoda poslovanja
	244.382,25



U niže navedenoj tablici prikazan je ostvareni rezultat 

	ŠIFRA - PR-RAS
	Stanje 31.12.2024. god. 
	Iznos EUR

	X001
	Višak prihoda poslovanja
	282.643,57

	Y001
	Manjak prihoda poslovanja
	0,00

	92221
	Manjak prihoda poslovanja - preneseni
	38.261,32

	X002
	Višak prihoda od nefinancijske imovine
	0,00

	Y002
	Manjak prihoda od nefinancijske imovine
	3.130,40

	92222
	Manjak prihoda od nefinancijske imovine - preneseni 
	0,00

	X006
	Višak prihoda i primitaka raspoloživ u sljedećem razdoblju
	
241.251,85




Utvrđen je višak prihoda poslovanja za tekuće razdoblje 01. siječnja do 31. prosinca 2024. godine (PR RAS ŠIFRA X001) u iznosu od 282.643,57 eura.
Tijekom 2024. godine izvršene su korekcije financijskog rezultata za 2023. godinu, koje su rezultirale Manjkom prihoda poslovanja - preneseni, i koji iznosi 38.261,32 eura (PR RAS ŠIFRA 92221 ), obrazloženo u Tablici 4: Obrazloženja razlika između rezultata utvrđenog 31.12.2023. godine i rezultata koji je u Obrascu PR-RAS za 01.01.-31.12.2024. godine iskazan kao rezultat prenesen iz 2023. godine, a koja je sastavni dio bilješki uz bilancu.
Sučeljavanjem Viška prihoda i primitaka  i Manjka prihoda poslovanja - preneseni  ostvaren je Višak prihoda poslovanja (BILANCA ŠIFRA 92211) u iznosu od 241.251,85 eura.
Navedeno u konačnici rezultira Viškom prihoda i primitaka raspoloživim u sljedećem razdoblju u iznosu od 241.251,85 eura (ŠIFRA X006).


Prilozi:
Tablica 1.: Popis ugovornih odnosa i slično koji uz ispunjenje određenih uvjeta mogu postati obveza, na dan 31. prosinca 2024. godine
Tablica 2.: Popis ugovornih odnosa i slično koji uz ispunjenje određenih uvjeta mogu postati imovina, na dan 31. prosinca 2024.godine
Tablica 3.: Popis sudskih sporova u tijeku na dan 31. prosinca 2024. god
Tablica 4.: Obrazloženja razlika između rezultata utvrđenog 31.12.2023. i rezultata koji je u Obrascu PR-RAS za 01.01.-31.12.2024. godine iskazan kao rezultat prenesen iz 2023. godine

	[bookmark: RANGE!A1:F36]Tablica 1.: Popis ugovornih odnosa i slično koji uz ispunjenje određenih uvjeta mogu postati obveza, na dan 31. prosinca 2024. godine

	REGIONALNA RAZVOJNA AGENCIJA PGŽ

	
	CIOTTINA 17/B, RIJEKA

	
	
	
	
	
	

	R.b.
	Proračunski korisnik
	Vrsta jamstva / instrumenta osiguranja
	Iznos (kn)
	Namjena
	Napomena

	-
	-
	-
	-
	-
	-






	Tablica 2.: Popis ugovornih odnosa i slično koji uz ispunjenje određenih uvjeta mogu postati imovina, na dan 31. prosinca 2024. godine

	REGIONALNA RAZVOJNA AGENCIJA PGŽ

	
	CIOTTINA 17/B, RIJEKA

	
	
	
	
	
	

	R.b.
	Proračunski korisnik
	Vrsta jamstva / instrumenta osiguranja
	Iznos (kn)
	Namjena
	Napomena

	-
	-
	-
	-
	-
	-






	Tablica 3.: Popis sudskih sporova u tijeku na dan 31. prosinca 2024. godine

	REGIONALNA RAZVOJNA AGENCIJA PGŽ
	
	
	

	
	CIOTTINA 17/B, RIJEKA
	
	
	

	
	
	
	
	
	
	
	
	

	R.b.
	Proračunski korisnik
	Tuženik
	Tužitelj
	Sažeti opis prirode spora
	Iznos glavnice
	Procjena financijskog učinka koji može proisteći iz sudskog spora kao obveza ili imovina
	Procijenjeno vrijeme odljeva ili priljeva sredstava
	Početak sudskog spora

	-
	-
	-
	-
	-
	-
	-
	-
	-




	Tablica 4.: Obrazloženja razlika između rezultata utvrđenog 31.12.2023. i rezultata koji je u Obrascu PR-RAS za 01.01.-31.12.2024. godine iskazan kao rezultat prenesen iz 2023. godine

	REGIONALNA RAZVOJNA AGENCIJA PGŽ

	
	CIOTTINA 17/B, RIJEKA

	
	
	
	
	
	

	R.b.
	Proračunski korisnik
	ŠIFRA X006 / Y006 Višak / manjak prihoda i primitaka za pokriće u sljedećem razdoblju iskazan u Obrascu PR-RAS za 01.01.-31.12.2023. godine
	ŠIFRA 9221-9222 / 9222-9221 Višak / manjak prihoda i primitaka -preneseni iskazan u Obrascu PR-RAS za 01.01.-31.12.2024. godine
	Razlika
	Obrazloženje

	1
	2
	3
	4
	5 (4-3)
	6

	1
	Regionalna razvojna agencija PGŽ
	99.734,23
	-38.261,32
	-137.995,55
	Razlika je nastala temeljem korekcije financijskog rezultata za 2023. godinu. Ustanova je  u 2024. godini primila sredstva sufinanciranja troškova provedbe EU projekta koji su nastali u 2023. godini, a koje je predfinancirala Primorsko-goranska županije. Primitkom EU sredstava nastao je višak izvora financiranja iz proračuna PGŽ te su izvršeni povrati sredstava u Proračun PGŽ i korekcije financijskog rezultata za 2023. godinu po projektima.

BILJEŠKE UZ FINANCIJSKE IZVJEŠTAJE
2024-12



Bilješke uz izvještaj o promjenama u vrijednosti i obujmu imovine i obveza
Obrazac P-VRIO


Bilješka 1.


Sukladno čl. 17. Pravilnika o financijskom izvještavanju u proračunskom računovodstvu („Narodne novine“, broj 37/2022) utvrđuje se da nije bilo značajnih promjena u vrijednosti imovine.

BILJEŠKE UZ FINANCIJSKE IZVJEŠTAJE
2024-12


Bilješke uz izvještaj o rashodima prema funkcijskoj klasifikaciji
Obrazac RAS-funkcijski


Bilješka br. 1


Rashodi Regionalne razvojne agencije PGŽ su prema funkcijskoj klasifikaciji svrstani pod šifru 0474 - Višenamjenski razvojni projekti u iznosu 176.798,44 eura, šifra – 0487 Istraživanje i razvoj Ostale industrije u iznosu od 60.452,30 eura šifra - 049 Ekonomski poslovi koji nisu drugdje svrstani u iznosu 567.891,74 eura te pod šifru 098 - Usluge obrazovanja koje nisu drugdje svrstane u iznosu 19.971,77 eura.

BILJEŠKE UZ FINANCIJSKE IZVJEŠTAJE
2024-12


Bilješke uz Izvještaj o obvezama


Bilješka 1.

Početno stanje obveza na dan 1.1.2024. godine (ŠIFRA V001) iznosi 44.536,12 eura iskazano kao završno stanje na kraju izvještajnog razdoblja za 2023. godinu. 
[bookmark: _Hlk189423364]Povećanje obveza u izvještajnom razdoblju iznosi 1.048.956,26 eura (ŠIFRA V002), a odnosi se na obveze za zaposlene (ŠIFRA N231) u iznosu od 570.596,78 eura, obveze za materijalne rashode (ŠIFRA N232) u iznosu od 263.829,38 eura, obveze za financijske rashode (ŠIFRA N234) u iznosu od 698,46 eura, ostale tekuće obveze (ŠIFRA N239) u iznosu od 210.701,24 eura, te obveze za nabavu nefinancijske imovine (ŠIFRA N24) u iznosu od 3.130,40 eura.

Bilješka br. 2

Podmirene obveze u izvještajnom razdoblju (ŠIFRA V004) iznose 1.035.495,99 eura, a odnose se na obveze za zaposlene (ŠIFRA P231) u iznosu od 556.676,16 eura, obveze za materijalne rashode (ŠIFRA P232) u iznosu od 264.277,25 eura, obveze za financijske rashode (ŠIFRA P234) u iznosu od 710,94 eura, ostale tekuće obveze (ŠIFRA P239) u iznosu od 210.701,24 eura, te obveze za nabavu nefinancijske imovine (ŠIFRA N24) u iznosu od 3.130,40 eura.


Bilješka br. 3

Stanje obveza na kraju izvještajnog razdoblja (ŠIFRA V006) iznosi 57.996,39 eura. Ustanova nije imala dospjelih obveza na kraju izvještajnog razdoblja (ŠIFRA V007). Stanje nedospjelih obveza na kraju izvještajnog razdoblja (ŠIFRA V009) iznosi 57.996,39 eura, te se također odnosi na obveze za rashode poslovanja (ŠIFRA ND23).

